નીતિ પટેલે આજે સવારે રવિવારે 10.30 વાગ્યે પ્રેસ કોન્ફરન્સ કરીને જણાવ્યું હતું કે ભાજપના રાષ્ટ્રીય પ્રમુખ અમિત શાહે મને સવારે ફોન કરીને આશ્વાસન આપ્યું છે કે મને શોભે તેવા ખાતાની ફાળવણી કરાશે. હું આજે કાર્યાલયમાં જઈને ચાર્જ સંભાળી લઈશ. તેમજ મુખ્યપ્રધાન વિજય રૂપાણી મને ખાતાની ફાળવણી કરતો પત્ર રાજ્યપાલને સોંપશે. નિતીન પટેલે સૌનો આભાર માન્યો હતો. અને ભાજપ મોવડી મંડળે મને યોગ્ય ગૌરવ અને સન્માન આપ્યું છે, તે બદલ તેમનો આભાર વ્યક્ત કરું છે. નિતીન પટેલે કહ્યું હતું કે ગુજરાત સરકારમાં હું બીજા નંબરના મંત્રી તરીકે છુ. ડેપ્યુટી સીએમના હોદ્દાને શોભે તેવા ખાતા મળવા જોઈએ. મે મારી લાગણી સીએમ વિજય રુપાણીને જણાવી હતી. તેમજ ભાજપના મોવડી મંડળને જણાવી હતી. મારું સન્માન જળવાય તે જરૂરી હતું, જેની આ લડાઈ હતી. મે મારા પક્ષ ભાજપ માટે વિપરીત સંજોગોમાં કામ કર્યું છે. પક્ષે મને મોટો બનાવ્યો છે, જેથી પક્ષ છોડીને જવાની વાત ન હતી. હું 40 વર્ષથી ભાજપમાં છું, બીજા પક્ષ માટે હું કદીય વિચારી શકુ નહી. પણ કેટલાક રાજકીય પક્ષો રાજકીય લાભ લેવા માટે અફવાઓ ફેલાવી હતી. મારા સન્માનની લડાઈમાં લોકોએ સમર્થન આપ્યું તે બદલ હું આભાર માનું છું, અને સાથે મિડિયાનો પણ આભાર વ્યક્ત કરું છે, મારી સાચી લાગણી ગુજરાતની પ્રજા સુધી પહોંચાડી છે.